SISSEJUHATUS

Käesolev Tallinna Liivamäe Lasteaia arengukava töötati välja meeskondlikult, kaasates arengukava koostamisse ka huvigrupid ning nende põhjendatud ettepanekud.

Arengukava koostamise aluseks on eelneva perioodi sisehindamine ja analüüsid ning 2015. aasta sisehindamise aruanne.

1. LASTEAIA LÜHIKIRJELDUS

|  |  |
| --- | --- |
| Aadress TelefonE-post Kodulehekülg | Juhtkentali 25, 10144 Tallinn6606142liivamae@liivamae.edu.ee [www.liivamae.edu.ee](http://www.liivamae.edu.ee)  |
| Laste arv  | 185 last, suurendatud laste arv osaajaliste laste arvelt. |
| Rühmad | 8 rühma 2 sõime-, 1 liit- , 5 aiarühma. |
| Personali arv  | Personali arv 33, ametikohti 32,25 |
| Sümboolika | Logo, must-valge ja värviline lipp, kokku 2 lippu  |
| Üldpindala  | 2222 m2.  |
| Ruumid  | Saal, igal rühmal kaks rühmaruumi, esik, WC ja toidublokk. |
| Õueala | 5617 m2. Piirkonnale avatud õueala, varustatud spordi ja mänguväljakutega |
| Renoveeritud tööd | Vahetatud aknad, kaasajastud rühmaruumide valgustus, remonditud saal, teostatud sanitaarremondid rühmades, renoveeritud rühmade tualetid, nõudepesuruumid. Uuendatud on mööbel, mängu- ning sportimisvahendid. Vahetatud lasteaia piirdeaed, uuendatud ja ümber paigutatud õuevahendeid, ehitusjärgus lava-õuesõppe pinkidega. Alates 2015 kuulub lasteaia koosseisu moodullasteaia 2 rühma. |
| Eripära | Kesklinna piirkonnas suure piirkondlikele lastele avatud õuealaga lasteaed.Suurendatud rõhuasetus õppe- ja kasvatustöös loodusel, keskkonnakasvatusel ning draamaõppel. Isamaaline kasvatus koostöös Staabi- ja Sidepataljoniga. Huvitegevus tants, jalgpall, võimlemine, laulmine.Pikaajalised traditsioonid ja koostööpartnerid. Oma köök. |

2.VISIOON, MISSIOON JA PÕHIVÄÄRTUSED

**Visioon**

**L**aste hea ettevalmistus kooliks ja eluks.

**A**rendav õpi- ja töökeskkond, avatus ja innovaatilisus.

**P**rofessionaalne, meeskonna- ja koostööd tegev personal.

**S**oositud ja omanäoline lasteaed.

**Missioon**

Järjepidevalt koostöös meeskonna ja lapsevanematega, pakkuda lastele igakülgset arendavat keskkonda kooliks ettevalmistamisel, väärtustades traditsioone ja loodust.

**Põhiväärtused**

Positiivsus - positiivne õhkkond rühmades ja huvigruppidega suheldes.

Usaldus - turvalisus, abivalmidus, õpetajate kui professionaalide austamine.

Meeskonnatöö - tõhus, laste arengut toetav koostöö kõigi huvigruppide vahel.

Märkamine - lapse individuaalsuse toetamine, lastevanemate ja kolleegide toetamine,

 enesemotivatsioon.

3. EELMISE PERIOODI ANALÜÜS

Eelmise perioodi arengukavas püstitatud eesmärgid valdkondade lõikes said täidetud. Sisehindamise analüüsist tulenevad parendustegevused on sõnastatud arengukava tegevuskavas uute eesmärkidena.

**Juhtimine:**

Rakendatud on toimiv sisehindamissüsteem. Lasteaias töötab professionaalne ja ühtne meeskond, rakendatud on toimiv tunnustus-, motivatsiooni- ning enesetäiendamissüsteem. Rakendatud on toimiv ja personali toetav koolitusplaan. On planeeritud ja rakendatud koostöö partneritega, toimib kvaliteetne õppe- ja kasvatustegevus ning laste hea kooliks ettevalmistus. Rakendatud on operatiivne infovahetus. Loodud on turvaline ja arengut soodustav õpi- ja töökeskkond. Meeskondlikult hinnati missioon, visioon ja põhiväärtuste toimimist. Suurendatud on rühmades laste arvu osaajaliste laste arvelt.

Tunnustus ja motivatsioonisüsteemis parendati ühiselt mittemateriaalseid motivaatorid. Toimub oluliste valdkondade dokumentide süsteemne seire ja parendustegevus vähemalt üks kord aastas. Info operatiivsuse tõstmiseks muudetud info edastamise vorme. Personali enesehindamise vorm, küsitluste vormid ning analüüside vormid parendatud.

**Parendustegevus**

Analüüsidele tuginedes vajavad igaaastaselt parendusi sisehindamissüsteem, et muuta tulemused paremini nähtavamaks, näha arengusuundi ja vajadusi. Motivatsioonisüsteemis otsida kuidas personali innovaatilisemalt ja loovamalst mittemateriaalseid vahendeid kasutades motiveerida.

**Personalitöö:**

Kõigil õpetajatel on läbitud viie aasta jooksul 160. tunnine koolitus või on neil kehtivad 160 koolitustundi. 16 pedagoogi vastavad kvalifikatsioonile, üks õpetaja suunatud tasemeõppele. Personalile on võimaldatud lühikoolitusi ja läbi on viidud iga aastased meeskonnakoolitused kogu personalile. Personali aktiivsust parendustegevuses osalemisel on suudetud hoida sama efektiivsena, samuti valitsevat positiivset mikrokliimat. Personali rahuloluküsitluse, enesehindamise ja arenguvestluse vorm on parendatud. Üks kord aastas on toimunud sisekoolitused personali tasakaalustatud arendamiseks ja meeskonnatöö parendamiseks.

**Parendustegevus**

Personali eneseanalüüsi tulemuslikumaks toimimiseks parendada eneseenalüüsi- ja arenguvestluse vormi, et muuta nähtavaks personali kvalifikatsioonivajadused. Leida innovaatilisi lahendusi muutuva õpikäsitluse rakendamiseks ja parima kogemuse jagamiseks. Kindlasti tuleb jätkata tööd rühma ja kogu lasteaia meeskonna parema toimimise nimel.

**Õppe- ja kasvatustöö:**

Toimub pidev õppekava arendustöö. Uuendatud ja süstematiseeritud on temaatilised mapid valdkondade kaupa. Lapsevanematel on kõrge huvi laste arengu, õppe- ja kasvatustöö vastu. Lapsevanematel on soov osaleda lasteaia tegemistes. Jätkuvalt on hea koostöö vanematega õpikeskkonna parendamiseks. Toimiv on laste arengu hindamine. Rakendatud arenguvestluse parendatud vorm lapsevanemaga. Lasteaias on igakülgselt arendav õpi- ja mängukeskkond ning -vahendid. Õuesõpet ja avastusõpet rakendatakse regulaarselt õppe- ja kasvatustöö mitmekesistamiseks. Õppe- ja kasvatustöös rakendatakse lapsest lähtuvat planeerimist. Planeerimine toimub nädala, kuu ja poolaasta kaupa. Parendatud on poolaasta ja aasta analüüside vormid. Loodusõpetus, keskkonnaharidus ning draamaõpe on olulisel kohal õppe- ja kasvatustöös. Rakendatud on kiusamisest vaba lasteaed põhimõtted. Lasteaed osaleb HARED´i ja KIK keskkonnaprojektides.

**Parendustegevus**

Endiselt tuleb tähelepanu pöörata lapsest lähtuvale arendamisele, tema arengu analüüsimisele ning toetamisele. Selle tuleb üle vaadata analüüsivormid. Arengusuundadest tulenevalt viia õppekava erinevatesse valdkondadesse sisse parendusi. Lastelt parima tagasiside saamiseks parendada laste rahuloluüsitluse vormi. Laste mitmekülgsemaks arendamiseks kaasata lapsi õppe- ja mänguvahendite valmistamisse.

**Koostöö huvigruppidega:**

Lapsevanemad tunnevad huvi laste päevaste tegemiste vastu. Kõik osapooled on koostöövalmid. Parendatud ja rakendatud rahuloluküsitluste ja arenguvestluse vorm. Hea tagasiside huvigruppidelt. Hoolekogu osaleb aktiivselt lasteaia parendustegevuses edastades parendusettepanekuid, infot ning jälgides otsuste täitmist. Tõhus koostöö Tallinna Kesklinna Valitsuse, Tallinna Haridusameti, teiste lasteaedade, koolide ja partneritega. Kliendirahulolust lähtuv töö. Huvigruppe kaasatakse juhtimisotsuste tegemisse ja lapsevanemate suurenenud aktiivsus lasteaia ja rühma tegemistes (rühmaremondid, projektid, õppekäigud, vahendite muretsemine, tunnustamine ja parima kogemuse jagamine). Planeeritud ja süsteemne koostöö toimub Staabi- ja Sidepataljoniga ning Koostööpartneritega laste huvitegevuse osas. Tantsuklubi Laguun, Meero Muusik, Kalevi Jalgpallikool, MyDance, Metsakitse talu ning piirkondlike lasteaedade ja koolidega. Regulaarne koostöö Päästeameti, Tervisekaitse, Valge Maja hambaraviga ning lasteteatritega.

**Parendustegevus**

Lasteaia õpikeskkonna arendamiseks ning õppe- ja kasvatustegevuse ilmestamiseks kaasata tegevustesse suuremal määral huvigruppe. Olulisemate gruppidega koostada koostöökava.

**Resursside juhtimine:**

Lasteaia varale, ning eelarvele pidev seire. Vara uuendamine, vastavalt planeeritule ning monitooringule, et hoida kvaliteetset õpi- ja töökeskkonda. Leitud lisavahendeid investeeringute, sponsorite, projektides osalemise ning saali rentimise teel. Säilitatud on oma köök ning laste tervislik toitlustamine. Lasteaed võimaldab lastele igaaastast kõneravi konsultatsiooni, koostöös Tallinna linnaga ka kõneravi. Lasteaia info jagamiseks kasutatakse erinevaid kommunikatsiooni vahendeid. Remontide tulemusel on lasteaiarühmad ja üldruumid esteetilisel tasemel. Õuealal said mänguvahendid ümber paigutatud, et luua lastele turvalisem ja arengut soodustavad spordi- ja mängukopleks.. Ehitatud varjualune-lava õuesõppe paremaks korraldamiseks. Ära võetud vanad rauast redelid ning asendatud need uute mänguvahenditega. Vahetatud välja varjualuste põrandad. Kasutusel on kaasaegsed töövahendid. Arengukavas planeeritud rühmade remondid on teostatud koostöös lapsevanemate ja ehitusfirmadega. Sponsorite abiga on lasteaiale paigaldatud fonolukusüsteem. Töö- ja mänguvahendeid on pidevalt kaasajastatud ning toimub pidev seire ja uuendamine. Kodulehekülg on parendatud. Olemas on evakueerimisvalgustus ja kaasajastatud elektrisüsteem, saadud elektrikäitlemise tunnustus. Lasteaia hoonele on omistatud energiamärgis B. Remonditud koostöös lapsevanematega Lepatriinu-, Mõmmi rühm.Lasteaial on kujunenud hea maine ja „oma nägu“.

**Parendustegevus.**

Oluline on kasvu- ja töökeskkonna kaasajastamine ja uuendamine vastavalt vajadusele ja arengukavas planeeritule.. Olulisel kohal on oma köögi säilitamine, mis on oluline väärtus kõigile huvigruppidele.

4. PARENDUSVALDKONNAD JA PÕHISUUNAD

Lasteaias rakendatakse DEMINGI ratta põhimõtet, kus planeerimise aluseks on analüüsid, siis tegevuse rakendamine, analüüs ja parendamine. Lasteaias on demingi ratta teostamiseks plaan, kus on märgitud, millal toimub ülevaatus, analüüs ja parendustegevuste lisamine.

**Juhtimine**

Lasteaia sisehindamise analüüsist lähtuvalt sisehindamise süsteemi ja motivatsiooni süsteemi parendamine. Visiooni ja missiooni toimimise hindamine iga 3 aasta tagant.

Sisehindamise süsteemi parendamine (valdkondade tulemused aastati võrreldavaks).

Tunnustus- ja motivatsioonisüsteemis mittemateriaalsete motivaatorite suurem rakendamine läbi enesemotivatsiooni. Loovusele ja innovaatilisusele soodsa keskkonna ja arenguvõimaluste loomine kõigis valdkondades.

**Personalijuhtimine**

Lasteaias töötab kvalifitseeritud, motiveeritud, tasakaalustatult arendatud ja meeskonnatööd väärtustav personal. Personali enesetäiendamise vormi parendamine.

Personaliga läbiviidavate arenguvestluste kokkuvõtte koondvormi parendamine.

Muutuva õpikäsitluse rakendamine, parima kogemuse jagamiseks.

Planeeritud on personali tasakaalustatult arendamine.

Rühma- ja kogu meeskonna innovaatiline ühendamine, meeskonnatöö parimaks toimimiseks.

**Õppe- ja kasvatustegevus**

Lapse individuaalse arengu toetamine läbi mitmekülgse õppekasvatus protsessi

Laste rahuloluküsitluse parendamine. Laste arengu hindamise vormi parendamine ja kasutusele võtmine. Õppe- ja mänguvahendite valmistamine koos lastega õppekasvatus protsessi mitmekesistamiseks. Koolivalmiduskaardi parendamine ja rakendamine.

Õppekava erinevate valdkondade täiendamine.

**Avalik suhtlemine ja partnerlus**

Koostöö kavandamine ja huvigruppide kaasamine lasteaia arendustegevusse ning õpitegevuse ilmestamisse. Lapsevanemate nõustamine erinevatel teemadel. Muutuvasse õpikäsitlusse kaasata lapsevanemaid läbi õppe- ja kasvatustöö. Välja töötada lapsevanemate tunnustamissüsteem.

Partneritega koostöökava planeerimine ja rakendamine.

**Ressursside juhtimine**

Ressursside juhtimine on sihipärane ja otstarbekas toetades arengukava ja eesmärkide täitmist.

Turvalise ja kaasaegse õpi- ja töökeskkonna loomine. Õpi-, töö- ja kasvukeskkonna kaasajastamine ja uuendamine. Rühmade sanitaarremondid, saali põranda lakkimine, Naksitrallide rühma WC remont, asfalteerimistööd, maja ümber.

Tehtud taotlus lisainvesteeringute saamiseks maja fassadi remondiks.

Lisavahendite leidmine personali motiveerimiseks ja õpikeskkonna parendamiseks.

Kodulehekülje pidev parendamine.

Operatiivse infovahetuse rakendamine erinevate kommunikatsioonivahendite kaudu.

Oma köögi säilitamine, toitlustamise parendamine, menüüde mitmekesistamine

5. TEGEVUSKAVA KOLMEKS AASTAKS

|  |
| --- |
| **JUHTIMINE** |
| **Eesmärgid:** Sisehindamissüsteem on parendatud ja sealhulgas visiooni ning missiooni toimimist hinnatakse. Tunnustus- ja motivatsioonisüsteem on parendatud enesemotivatsiooni ja mittemateriaalsete motivaatorite osas. Loovust ja innovaatilisust kasutades on loodud arenguvõimalusi kõikides valdkondades. |
| **Tegevus** | **2017** | **2018** | **2019** | **Vastutaja** | **Ressurss** | **Märkus** |
| Missiooni ja visiooni toimimise hindamine ja analüüs. |  | x |  | direktor |  |  |
| Sisehindamissüsteemi parendamine. Valdkondade tulemused aastati võrreldavaks |  | x |  | direktor |  |  |
| Lastevanematega läbiviidava arenguvestluste analüüsivormi koostamine, rakendamine | x |  |  | direktor |  |  |
| Koostöös personaliga eneseanalüüsivormi analüüsimine ja parendamine. |  | x |  | direktor |  |  |
| Loovusele ja innovaatilisusele soodsa keskkonna ja arenguvõimaluste loomine kõigis valdkondades ( näidendid, parim kogemus) | x | x | x | direktor |  |  |
| Mittemateriaalsete motivaatorite osas tunnustus- ja motivatsioonisüsteemi täiendamine ja analüüsime. (erinevad vallad) | x |  | x | direktor |  |  |

|  |
| --- |
| **PERSONALIJUHTIMINE** |
| **Eesmärgid:** Personali enesehindamise vorm on parendatud.Personaliga läbiviidavate arenguvestluste kokkuvõtte koondvorm on parendatud.Personali tasakaalustatult arendamine on planeeritud.Läbi muutuva õpikäsitluse ja innovaatilisuse on parandatud meeskonnatööd ja parima kogemuse jagamist.Personal on kvalifitseeritud, motiveeritud, tasakaalustatult arendatud ja meeskonnatööd väärtustav. |
| **Tegevus** | **2017** | **2018** | **2019** | **Vastutaja** | **Ressurss** | **Märkus** |
| **Personali hindamine** |  |  |  | direktor |  |  |
| Personali enesehindamise vormi analüüsimine, parendamine ja rakendamine.Arenguvestluste koondvormi analüüsimine, täiendamine ja rakendamine.Koolituskava vormi analüüsimine, täiendamine ja rakendamine.Personali enesemotivatsiooni tõstmine läbi positiivse meeskonnatöö | xxx | xx | x |  |  |  |
| **Personali arendamine** |  |  |  |  |  |  |
| Personali enesehindamise vormi analüüsimine, parendamine ja rakendamine.Arenguvestluste koondvormi analüüsimine, täiendamine ja rakendamine.Koolituskava vormi analüüsimine, täiendamine ja rakendamine.Personali enesemotivatsiooni tõstmine läbi positiivse meeskonnatöö | x | x | x | direktor | 191 € |  |
| Õpetajate kvalifikatsioonikoolitustel osalemine: 2 õpetajat 2 õpetajat 3 õpetajat | x | x | x | direktor | 700 €700 €700 € |  |
| Arenguvestlustest tulenevate lühikursuste võimaldamine:6 õpetajat6 õpetajat6 õpetajat | x | x | x | direktor | 200 €200 €200 € |  |
| Õpetaja abidele, kokkadele toiduhügieenikoolitus. | x |  |  | direktor | 447 € |  |
| Volinikule tööohutuse koolituse võimaldamine. |  |  | x |  | 191 € |  |

|  |
| --- |
| **ÕPPE- JA KASVATUSTEGEVUS** |
| **Eesmärgid:** Lapse individuaalse arengu toetamine läbi mitmekülgse õppekasvatusprotsessiLaste rahuloluküsitluste vormid on parendatud ja rakendatud.Rühma arenguvestluste koondvorm on koostatud ja rakendatud.Laste arengu hindamise vorm on parendatud ja rakendatudÕppekasvatusprotsessi mitmekesistamiseks on valmistatud koos lastega õppe- ja mänguvahendeid.Koolivalmiduskaart on parendatud ja rakendatud.Õppekava erinevaid valdkondi on täiendatud.  |
| **Tegevus** | **2017** | **2018** | **2019** | **Vastutaja** | **Ressurss** | **Märkus** |
| **Laste areng** |  |  |  |  |  |  |
| Laste arengu hindamise vormi analüüs, parendamine ja rakendamine |  | x |  | direktor |  |  |
| Laste rahuloluküsitluste vormi analüüs, täiendamine, rakendamine. | x |  |  | direktor |  |  |
| **Õppekava** |  |  |  |  |  |  |
| Kõigi ainekavade analüüsparendamine ja rakendamine Roheline kool põhimõtete õppekavasse lisamine õppevahendite täiendamine ja rakendamine. | xx | x | x | direktor |  |  |
| Koos lastega õppe- ja mänguvahendite valmistamine:Õuesõppe – ja avastusõppe materjalid Keel ja kõne, matemaatikaMina ja keskkond | x | x | x | direktor |  |  |
| **Õppekorraldus ja meetodid** |  |  |  |  |  |  |
| Rühma arenguvestluste koondkokkuvõtte vormi analüüs täiendamine, rakendamine  |  | x |  |  |  |  |
| Koolivalmiduskaardi vormi analüüs, täiendamine ja parendamine. | x | x | x | direktor |  |  |

|  |
| --- |
| **AVALIK SUHTLEMINE JA PARTNERLUS** |
| **Eesmärgid:** Lapsevanemaid nõustatakse erinevatel teemadel.Lapsevanemad on kaasatud õppe- ja kasvatustöösse, muutuvat õpikäsitlust rakendadesPartneritega on koostöökava planeeritud ja rakendatud. |
| **Tegevus** | **2017** | **2018** | **2019** | **Vastutaja** | **Ressurss** | **Märkus** |
| **Lapsevanemad** |  |  |  |  |  |  |
| Lapsevanemate nõustamine läbi rühmasiseste vestluste Enesekehtestamine, käitumisraskused | x | x | x | Direktor |  |  |
| Rühmas lapsevanematega läbiviidava arenguvestluste analüüsivormi analüüs, parendamine, rakendamine |  | x |  | direktor |  |  |
| Lapsevanemate kaasamine õppe- ja kasvatustöösseÕpetajate päev, õppekäigud | x | x | x | direktor |  |  |
| Lapsevanema töövari õpetajatele | x | x | x | direktor |  |  |
| **Teised haridusasutused**  |  |  |  |  |  |  |
| Koostööplaani koostamine ja rakendamine õppeaasta kaupa: Kesklinna haridusasutused | x | x | x | direktor |  |  |
| **Muud partnerid** |  |  |  |  |  |  |
| Staabi- ja Sidepataljoniga koostöökava koostamine 3 aastaks ja rakendamine. | x | x | x | direktor |  |  |
| Tantsuklubi Laguuni koostöökava koostamine 3 aastaks ja rakendamine. | x | x | x | direktor |  | rent |
| Kalevi Jalgpallikooli koostöökava koostamine 3 aastaks ja rakendamine | x | x | x | direktor |  | rent |
| Meero Muusikuga koostöökava koostamine 3.aastaks ja rakendamine | x | x | x | direktor |  | rent |
| Metsakitse taluga koostöökava koostamine 3 aastaks ja rakendamine | x | x | x | direktor |  |  |
| Mydance klubiga koostöökava koostamine 3 aastaks ja rakendamine | x | x | x | direktor |  | rent |
| Liivamäe külaga koostöökava koostamine 3 aastaks ja rakendamine | x | x | x | direktor |  |  |
| HARED Roheline kool projektLipu taotlemine | x | x | x | direktor |  |  |
| Toyota Fund For Europe Suur Taimejaht | x | x | x | direktor |  |  |
| Kesklinna ValitsusRessurssid, liiv, lehevedu jne | x | x | x | direktor |  |  |

|  |
| --- |
| **RESSURSSIDE JUHTIMINE** |
| **Eesmärgid:** Kodulehekülg parendatud.Rakendatud operatiivne infovahetus.Kaasajastatud ja uuendatud on õpi-, töö- ja kasvukeskkond.Menüüd on parendatud, toitude nimed lastepäraseks muudetud,Laululava seinad ja lauad paigaldatudLasteaia fassaad remonditudLiiv liivakastides vahetatud, õuevahendid värvitud. |
| **Tegevus** | **2017** | **2018** | **2019** | **Vastutaja** | **Ressurss** | **Märkus** |
| **Tehnovõrgud.** |  |  |  |  |  |  |
| Kodulehekülje pidev parendustegevus | x | x | x | direktor | 300 |  |
| Rühma meililistide rakendamine info edastamiseks. | x | x | x | rühmad |  |  |
| **Konstruktsioonid** |  |  |  | direktor |  |  |
| Laululava seinad ja lauad | x |  |  |  | 2000 |  |
| Lasteaia fassaad |  | x |  |  | 32378 | Investeer. |
| **Ruumide korrastus** |  |  |  | direktor |  |  |
| Rühmaruumide sanitaarremontide tegemine |  | x |  |  | 3000 |  |
| Naksitralli rühma WC | x |  |  |  | 3000 |  |
| Saal  |  |  | x |  | 2000 |  |
| Voodipesu ja tekstiili uuendamine:2 rühma2 rühma 2 rühma Personali riietuse uuendamine. | xx | x | x |  | 400400400500 |  |
| menüüde parendus | x | x | x | direktor | 250 |  |
| **Õpi- ja mängukeskkond** |  |  |  | direktor |  |  |
| Õuemängude, keksukastide maha märkimine. |  | x |  |  |  |  |
| Õppe- ja mänguvahendite uuendamine | x | x | x |  | 6000 |  |
| Liiva vahetus | x |  | x |  | 300 |  |
| Asfaldi parandustööd |  | x |  |  | 2000 |  |

6. ARENGUKAVA RAKENDAMISE JA UUENDAMISE KORD

Lasteaia arengukava on avatud ja kuulub täiendamisele ning parandamisele pedagoogilise nõukogu, hoolekogu, lapsevanemate ja Tallinna Haridusameti poolt esitatud ettepanekute alusel.

Arengukava täiendused, muudatused ja prioriteedid vaadatakse üle iga õppeaasta viimasel pedagoogilisel nõupidamisel.

Uute hariduselu käsitlevate ja käesoleva arenguplaani täitmist mõjutavate normatiivide vastuvõtmisel või olemasolevate muutmisel viiakse muudatused arengukavasse ühe kuu jooksul vastuvõtmise hetkest.

Arengukava muudatused pannakse välja avalikuks tutvumiseks ning ettepanekute tegemiseks ja see kooskõlastatakse pedagoogilise nõukogu ja hoolekoguga.

Septembris vaadatakse läbi arengukava rakendus ja viiakse sisse parendused, formuleeritakse ja avalikustatakse.

Arvestades muudatuste põhjuste oletatavaid mõjutegureid, maksumust ja ajakulu, valitakse sobivam uuendusvariant.

Arengukava uuendatakse seoses:

* haridusalase seadusandluse muudatustega,
* muudatustega õppeasutuse eelarves ja investeeringute kavas,
* muudatustega riiklikus õppekavas,
* lasteaia pedagoogilise nõukogu või lasteaia hoolekogu ettepanekutega,
* lasteaia arengukava tegevuskava tähtaja möödumisega,
* lasteaia arengukavas määratud tähtaja möödumisega.

Arengukava muudatused kinnitab direktor käskkirjaga. Lasteasutuse pidaja korraldab arengukava avalikustamise avaliku teabe seaduse alusel lasteasutuse tegevuse kajastamiseks peetaval veebilehel.